ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗(ฉบับที่ ๑)พ.ศ. ๒๕๓๖ โดยที่เป็นการสมควรแก้ไขหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔ ให้เหมาะสมยิ่งขึ้นอาศัยอำนาจตามความในมาตรา ๑๓ (๑๑)แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗คณะกรรมการจัดรูปที่ดินกลางออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการจัดรูปที่ดินกลาง ว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ (ฉบับที่ ๑)พ.ศ. ๒๕๓๖ข้อ ๒[๑]ระเบียบนี้ให้ใช้บังคับ ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบคณะกรรมการจัดรูปที่ดินกลาง ว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ (ฉบับที่ ๑) พ.ศ.๒๕๒๓ ลงวันที่ ๑๔ พฤศจิกายน พ.ศ. ๒๕๒๓ข้อ ๔ในระเบียบนี้โอนสิทธิในที่ดิน หมายความว่าการจำหน่ายจ่ายโอนด้วยประการใด ๆ ซึ่งกรรมสิทธิ์ในที่ดินอนุกรรมการ หมายความว่าอนุกรรมการพิจารณาการปฏิบัติเกี่ยวกับกฎหมายตามพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ข้อ ๕[๒] ภายในกำหนดระยะเวลาห้าปีนับแต่วันที่ได้รับหนังสือแสดงสิทธิในที่ดินเจ้าของที่ดินผู้ใดมีความประสงค์จะโอนสิทธิในที่ดินในเขตโครงการจัดรูปที่ดิน ให้ยื่นคำขอตามแบบท้ายระเบียบนี้ต่อหัวหน้าสำนักงานจัดรูปที่ดินจังหวัดซึ่งที่ดินนั้นตั้งอยู่ เพื่อตรวจสอบคุณสมบัติของผู้รับโอนให้เป็นไปตามระเบียบนี้และให้แจ้งความเห็นต่อคณะกรรมการจัดรูปที่ดินจังหวัดในกรณีที่ต้องนำเสนอคณะกรรมการจัดรูปที่ดินจังหวัดพิจารณาอนุญาตข้อ ๖[๓] ในกรณีที่หัวหน้าสำนักงานจัดรูปที่ดินจังหวัดตรวจสอบคุณสมบัติของผู้รับโอนตามข้อ๕ แล้ว เห็นว่าผู้รับโอนเป็นบุคคลตามที่ระบุไว้ ตามมาตรา ๔๔ จริงโดยเป็นผู้รับมรดก หรือเป็นสหกรณ์ หรือกลุ่มเกษตรกรที่ผู้รับโอนเป็นสมาชิกหรือกระทรวงเกษตรและสหกรณ์เพื่อประโยชน์ในการจัดรูปที่ดิน หรือเป็นทายาทโดยธรรมให้หัวหน้าสำนักงานจัดรูปที่ดินจังหวัดแจ้งให้โอนสิทธิในที่ดินนั้นต่อไปได้และให้รายงานให้คณะกรรมการจัดรูปที่ดินจังหวัดทราบข้อ ๗[๔] (ยกเลิก)ข้อ ๘[๕] ผู้ซึ่งจะได้รับการพิจารณาอนุญาตเป็นหนังสือจากคณะกรรมการจัดรูปที่ดินกลางตามมาตรา๔๔ เพื่อขอรับโอนสิทธิในที่ดิน โดยการซื้อขาย หรือการขายฝากที่ดินหรือการแลกเปลี่ยนที่ดินหรือการยกให้ที่ดินโดยเสน่หาให้แก่ผู้ซึ่งมิใช่ทายาทโดยธรรมผู้ขอรับโอนจะต้องมีคุณสมบัติและลักษณะดังต่อไปนี้ คือ(๑) มีสัญชาติไทยโดยการเกิด(๒) บรรลุนิติภาวะแล้ว(๓) ที่ดินแปลงที่ขออนุญาตนั้นยังคงใช้เพื่อเกษตรกรรมต่อไปเว้นแต่ได้รับอนุญาตจากคณะกรรมการจัดรูปที่ดินจังหวัดให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรม(๔) นิติบุคคลผู้ขอรับโอนจากการให้ จะต้องเป็นวัด สำนักสงฆ์สถาบันการศึกษา หรือนิติบุคคลอื่นที่มีความประสงค์จะใช้ที่ดินดังกล่าวเพื่อประโยชน์ในด้านการศาสนาหรือการศึกษา หรือเพื่อประโยชน์ของทางราชการข้อ ๙[๖] เมื่อคณะกรรมการจัดรูปที่ดินจังหวัดได้พิจารณาหลักฐานและข้อเท็จจริงแล้วเห็นว่าเข้าหลักเกณฑ์ตามข้อ ๘ให้คณะกรรมการจัดรูปที่ดินจังหวัดมีอำนาจสั่งการอนุญาตให้โอนสิทธิในที่ดินได้ตามที่ได้รับมอบหมายจากคณะกรรมการจัดรูปที่ดินกลางและให้รายงานให้คณะกรรมการจัดรูปที่ดินกลางทราบต่อไปถ้าคณะกรรมการจัดรูปที่ดินจังหวัดได้พิจารณาหลักฐานและข้อเท็จจริงแล้วเห็นว่าไม่เข้าหลักเกณฑ์ตามข้อ๘ ให้คณะกรรมการจัดรูปที่ดินจังหวัดเสนอความเห็นแล้วให้สำนักงานจัดรูปที่ดินจังหวัดนำเสนอสำนักงานจัดรูปที่ดินกลางเพื่อให้อนุกรรมการพิจารณาเสนอความเห็นต่อคณะกรรมการจัดรูปที่ดินกลางเพื่อพิจารณาตามมาตรา ๔๔ วรรคหนึ่ง แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ ต่อไปข้อ ๑๐ในกรณีที่ไม่อาจปฏิบัติตามระเบียบนี้ หรือมีปัญหาเกี่ยวกับการปฏิบัติตามระเบียบนี้ให้เสนออนุกรรมการพิจารณาและเสนอความเห็นต่อคณะกรรมการจัดรูปที่ดินกลางเพื่อพิจารณาต่อไปประกาศ ณ วันที่ ๑๓ ตุลาคม พ.ศ. ๒๕๓๖นิพนธ์พร้อมพันธุ์รัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลาง ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ (ฉบับที่ ๒)พ.ศ. ๒๕๔๐[๗]ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔ แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ (ฉบับที่ ๓) พ.ศ. ๒๕๔๘[๘]ศิรวัชร์/ปรับปรุง๑ สิงหาคม ๒๕๖๐[๑] ราชกิจจานุเบกษา เล่ม ๑๑๐/ตอนที่ ๑๗๕/ฉบับพิเศษ หน้า ๔/๒๙ตุลาคม ๒๕๓๖[๒] ข้อ๕ แก้ไขเพิ่มเติมโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔ แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ (ฉบับที่ ๓) พ.ศ. ๒๕๔๘[๓] ข้อ๖ แก้ไขเพิ่มเติมโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔ แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ (ฉบับที่ ๓) พ.ศ. ๒๕๔๘[๔] ข้อ๗ ยกเลิกโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔ แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ (ฉบับที่ ๓) พ.ศ. ๒๕๔๘[๕] ข้อ๘ แก้ไขเพิ่มเติมโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔ แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ (ฉบับที่ ๓) พ.ศ. ๒๕๔๘[๖] ข้อ๙ แก้ไขเพิ่มเติมโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ (ฉบับที่ ๒)พ.ศ. ๒๕๔๐[๗] ราชกิจจานุเบกษา เล่ม ๑๑๔/ตอนที่ ๒๕ ง/หน้า ๒๙/๒๗ มีนาคม๒๕๔๐[๘] ราชกิจจานุเบกษาเล่ม ๑๒๒/ตอนที่ ๔๔ ง/หน้า ๑๙๕/๒ มิถุนายน ๒๕๔๘